सलमान खान (शिक्षक)
सलमान "सैल" खान (जन्म 11 अक्टूबर, 1976) एक अमेरिकी शिक्षक और गणितज्ञ हैं, जिन्होंने खान अकादमी की स्थापना की थी। खान अकादमी एक मुफ्त ऑनलाइन शिक्षा मंच और एक संगठन है, जिसके साथ उन्होंने 6,500 से अधिक वीडियो पाठ का निर्माण किया है, जो विभिन्न प्रकार के शैक्षणिक विषय (मुख्यतः गणित और विज्ञान) सिखाते हैं । वे खान लैब स्कूल के संस्थापक भी हैं, जो खान अकादमी से जुड़ा एक वास्तविक (ईंट-पत्थर का बना) स्कूल है। जून 2019 तक, यूट्यूब पर खान अकादमी चैनल के 4.8 मिलियन से अधिक ग्राहक हैं और खान अकादमी वीडियो को 1.6 बिलियन से अधिक बार देखा गया है। वर्ष २०१२ में, टाइम ने अपनी वार्षिक सूची में सलमान खान को दुनिया के १०० सबसे प्रभावशाली लोगों की सूची में शामिल किया। फोर्ब्स पत्रिका ने "कवर १ ट्रिलियन ऑपर्चुनिटी" कहानी के साथ खान को कवर किया।